ORI รับสมัครทีม “Service Ambassador”
ORI เปิดบ้านรับสมัครทีม “Service Ambassador” 3 พ.ย.นี้
30 ต.ค. 2563

หลังจากครั้งก่อนเปิดกว้างรับสมัครอดีตแอร์โฮสเตทและสจ๊วตร่วมงานในตำแหน่ง Property Ambassador จนได้รับกระแสตอบรับล้นหลาม มาวันนี้ พีระพงศ์ จรูญเอก ประธานเจ้าหน้าที่บริหาร แห่ง บริษัท ออริจิ้น พร็อพเพอร์ตี้ จำกัด (มหาชน) หรือ ORI ยังใจดี ช่วยเหลือผู้ที่ได้รับผลกระทบจาก COVID-19 ในกลุ่มธุรกิจโรงแรมและการท่องเที่ยวอีกระลอก เปิดรับสมัคร “อดีตคนโรงแรม” มาร่วมงานกับเครือออริจิ้นในทีม “Service Ambassador” นำประสบการณ์จากธุรกิจโรงแรมมาต่อยอดในธุรกิจบ้านและคอนโดในหลากหลายตำแหน่ง
ทั้งนี้ อาทิ ผู้จัดการอาคาร, ฝ่ายต้อนรับ, แม่บ้าน และ ช่างอาคาร (จำนวนมาก) ในการพัฒนาและยกระดับมาตรฐานการให้บริการกับลูกบ้านโครงการบ้านและคอนโดมิเนียมในเครือ ตามเป้าหมายที่ตั้งใจจะพัฒนาการบริการอย่างต่อเนื่อง โดยเปิดบ้านรับสมัครเพียงวันเดียวเท่านั้น ในวันอังคารที่ 3 พฤศจิกายน 2563 เวลา 10.00 – 16.00 น. ณ Origin Motivation Ground (OMG) ซอยแบริ่ง 16 สำหรับผู้ที่สนใจสามารถติดต่อสอบถามรายละเอียดเพิ่มเติม ได้ที่ 099-001-1692 และ 092-716-2552